text: Se video: Verdens største solvarmeanlæg på vej i Vojens
  24 september 2014 kl. 16.39
  Verdens største solvarmeanlæg vokser lige nu frem af jorden i Vojens. Anlægget koster over 100 mio. kr., men så får 2.000 huse så også sommerens solvarme i radiatoren hele vinteren.
  I alt 70.000 kvadratmeter solfangere skal om seks måneder være klar til at hive varme ud af solens stråler. Varmen bliver gemt i kæmpehul under jorden.
  Når anlægget står færdigt, vil forbrugerne spare op mod 15 procent på varmeregningen.
  Byggeriet af et tilsvarende anlæg er i gang i Gram. Også i Toftlund og Løgumkloster er der planer om lignende solvarmeanlæg.
  Se tv-indslag ovenfor. Nedenfor er der ekstra klip med entreprenør Per Laustsen fra Chr. Johannsen A/S, Padborg, der fortæller om solvarmeanlægget. Varighed 0:40 min.
  